Մո'Նիկ

**Մոնիկ Անժելա Էյմս** (, ), ավելի հայտնի է որպես **Մո'Նիկ** (), ամերիկացի դերասանուհի և կատակերգուհի։ «Օսկար», «Բրիտանական կինոյի և հեռուստատեսային արվեստի ակադեմիա»  (BAFTA), «Ոսկե գլոբուս», «Անկախ ոգի» (Independent Spirit) և «Էկրանի դերասանների գիլդիայի»  (Screen Actors Guild) մրցանակների դափնեկիր՝ «Գանձը» (2009) ֆիլմում դերի համար։

## Վաղ տարիներ
Մո'Նիկը ծնվել է Վուդլոունում, Մերիլենդ նահանգ, Սթիվեն Էյմս կրտսերի՝ թմրանյութերից կախվածության հարցերի խորհրդատուի և ինժեներ Էլիս Էյմսի ընտանիքում։ Նա չորս երեխաներից ամենափոքրն է։ Ավարտել է Բալթիմորի Միլֆորդ Միլ ավագ դպրոցը և Մորգան պետական համալսարանը։ 1987 թվականին ավարտել է Մերիլենդ նահանգի Ռադիոհեռարձակման ինստիտուտը։

## Գործունեություն
Մինչ դերասանական գործունեություն սկսելը Մո'Նիկը աշխատել է որպես հեռախոսավարուհի։ Նա հաջողության հասավ ՅՈՒՓՆ ամերիկյան հեռարձակող ցանցի «Փարքերները» սիթքոմում իր գլխավոր դերակատարմամբ, որտեղ նա նկարահանվեց 1999-2004 թվականներին։ Այդ ժամանակվանից ի վեր նա նկարահանվել է աֆրոամերիկյան մի քանի ֆիլմերում, մինչ հաջողության է հասել «Գանձը» ֆիլմում իր դերակատարմամբ։ 2009 թվականին նա բացեց իր սեփական շոուն «ԲԵՏ»-ում։ Նախագիծը փակվեց 2011թվականին։

2010 թվականին Մոնիկը արժանացել է «Օսկար» մրցանակի և բազմաթիվ այլ մրցանակների՝ Լի Դենիելսի «Գանձը» ֆիլմում, Գաբուրի Սիդիբեի կատարմամբ գլխավոր  հերոսուհու չարակամ մոր կերպարը մարմնավորելու համար։ Սակայն հաջորդ հինգ տարիների ընթացքում Մո’Նիկը էկրաններին չի հայտնվել։ 2015 թվականին տված հարցազրույցում նա հայտարարել էր, որ ֆիլմում իր դերի համար ստացել է ընդամենը հիսուն հազար դոլար, իսկ ֆիլմի արտադրական ստուդիան՝ Lionsgate-ը, գովազդային արշավի շրջանակներում հրաժարվել է վճարել իր Կանն ուղևորության համար։ Դրա շնորհիվ Մո'Նիկը հայտնի դարձավ որպես խնդրահարույց դերասանուհի, ինչի պատճառով զրկվեց դերերից Հոլիվուդում։ Այնուամենայնիվ, Լի Դենիելսը առաջարկեց նրան տիկնոջ դերը «Ծառայապետ» ֆիլմում և տատիկի դերը Ռիչարդ Փրայորի կյանքի մասին ֆիլմում։ Երկու դերերն էլ ի վերջո բաժին հասան Օփրա Ուինֆրիին։

2014 թվականին Մո'Նիկը խաղացել է միասեռական դեռահասի կրոնական մոր դերը «Սև կեռնեխ» անկախ ֆիլմում։ Նա նաև նկարահանվել է Քուին Լատիֆայի և Խանդի Ալեքսանդրի հետ Բեսսի Սմիթիի կյանքի մասին պատմող HBO-ի «Բեսսի»  կենսագրական ֆիլմում՝ մարմնավորելով Մա Ռեյնիին։ Դերը արժանացավ քննադատների լավ գնահատականին և առաջադրվեց «Էմմի» մրցանակի։ Շուտով Մո'Նիկեն վերադարձավ մեծ էկրան՝ Universal Pictures-ի կատակերգական դրամայում «Մայերսների Սուրբ Ծնունդը», որտեղ գլխավոր դերերը կատարում էին Քիմբերլի Էլիզը և Գաբրիել Յունիոնը։

## Անձնական կյանք
Մո'Նիկն ամուսնացած է երկրորդ անգամ և ունի երեք երեխա։ Առաջին ամուսինը՝ Մարկ Ջեքսոնն է։ Նրանք ամուսնացած են եղել 1997-2001 թվականներին։ Այս ամուսնությունից Մո'Նիկն ունեցել է որդի՝ Շելոն Ջեքսոնը (ծն. 1990)։ Երկրորդ ամուսինը՝ Սիդնի Հիքսն է, դերասան։ Ամուսնացած են 2006 թվականի մայիսի 20-ից։ Այս ամուսնության ընթացքում Մո'Նիկը լույս աշխարհ բերեց ևս երկու որդի՝ երկվորյակներ Ջոնաթան Հիքսին և Դեյվիդ Հիքսին (ծնվ․ 2005 թվականի հոկտեմբերի 3-ին)։

## Մասնակի ֆիլմագրություն

## Մրցանակներ
* 2010 - «Օսկար» երկրորդ պլանի լավագույն դերասանուհու համար - «Գանձը»
* 2010 - BAFTA երկրորդ պլանի լավագույն դերասանուհու համար - «Գանձը»
* 2010 - «Ոսկե գլոբուս» за երկրորդ պլանի լավագույն դերասանուհու համար - «Գանձը»
* 2010 - «Անկախ ոգի» за երկրորդ պլանի լավագույն դերասանուհու համար - «Գանձը»
* 2010 - Էկրանային դերասանների գիլդիայի մրցանակ երկրորդ պլանի լավագույն դերասանուու համար- «Գանձը»

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկյան կինեմատոգրաֆիա
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Կատեգորիա:Երկրորդ պլանի լավագույն դերասանուհի Օսկարի մրցանակակիրներ
Կատեգորիա:Կեղծանուններ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հաղորդավարուհիներ